Valgomasis šaukštas

Valgomasis šaukštas – didžiausias šaukštas, naudojamas kaip stalo įrankis tradicinėse stalo serviruotėse. Jungtinėse Valstijose ir Kanadoje juo valgoma iš lėkščių ir dubenėlių, Europoje bei daugelyje Tautų Sandraugos šalių valgomasis šaukštas naudojamas ir kaip porcijų dalinimo šaukštas. Šalyse, kur valgomasis šaukštas naudojamas kaip dalinimo šaukštas, valgomojo šaukšto funkcijas dažnai atlieka desertinis šaukštas ar sriubinis šaukštas.

Skysčio kiekis, pasemiamas valgomuoju šaukštu yra savotiškas skysčio ar biralų tūrio matas, plačiai naudojamas kulinarijoje. Anglų kalboje toks tūris žymimas  ar tblspn. Šis tūrio matas nėra įstatymiškai reguliuojamas, tad jo dydis gana svyruoja:
 JAV vienas valgomasis šaukštas apytiksliai reiškia 15 ml, o realaus valgomojo šaukšto tūris svyruoja nuo 7 iki 14 ml.
 Australijoje vienas valgomasis šaukštas reiškia 20 ml.

Istorija 
Iki XVIII a. europiečiai paprastai su savimi nešiodavosi valgomuosius šaukštus. Šaukštai buvo toks pat asmeninis daiktas kaip ir dabar piniginė, namų raktų ryšulėlis ir pan. XVIII a. pasidarė madinga serviruoti stalus naudojant stalinius šaukštus, šakutes ir peilius. XVIIi a. atsirado nemažai įvairių šaukštų, pvz., arbatinių ir kavinių šaukštelių, desertinių ir sriubinių šaukštų.

Jungtinėje Karalystėje desertiniai ir sriubiniai šaukštai ėmė išstumti valgomuosius šaukštus kaip pagrindinį stalo įrankį valgyti iš dubenėlio. Tada valgomieji šaukštai () įgijo antrąją – didelių dalijamųjų (serviravimo) šaukštų funkciją. Tuo metu, kai buvo paskelbtas pirmasis žodyno „Oxford English Dictionary“ leidimas, žodis  (jau be brūkšnelio) D. Britanijoje vis dar turėjo dvi reikšmes – (1) 'valgomasis šaukštas (pradinė reikšmė)' ir {2) 'serviravimo (dalijamasis) šaukštas'.

XVIII a. valgomasis šaukštas tapo neoficialiu vaistininkų matų sistemos matu, lygiu 4 drachmoms arba  fl  uncijos. Šis matas buvo įprastai vadinamas  ar . Vaistininkų žymėjime jis buvo trumpinamas kaip f℥ss ar f℥ß.

Variantai 
 „Lygmalas valgomasis šaukštas“ () yra šaukštas, kuris pripildytas birios medžiagos sulig semtuko kraštas. Jis taip pripildomas pasėmus pilną ir nubraukus medžiagos perteklių sulig semtuko kraštais.  
 „Valgomasis šaukštas su kaupu“ () yra šaukštas, pripildytas birios medžiagos su krūvele, kiek laikosi medžiagai nebyrant. Besilaikanti krūvelė priklauso nuo nuo semtuko formos ir dydžio, medžiagos trinties. Todėl taip pasemtas medžiagos kiekis nebūdavo tiksliai apibrėžtas. Daugeliu atvejų valgomasis šaukštas su kaupu apytiksliai lygus nuo 1,5 iki 2,0 lygmaliems valgomiesiems šaukštams. 

Paprastuose valgomuosiuose šaukštuose, įeinančiuose į stalo įrankių komplektus, D. Britanijoje (kur valgomasis šaukštas ( beveik visada yra ) vadinamuose , paprastai telpa 7 -14 ml, tai gerokai mažiau negu serviravimo valgomuosiuose šaukštuose.

Valgomojo šaukšto ir skysčio uncijos palyginimas 
Daugelyje regionų (pvz., JAV, Kanada, Japonija, N. Zelandija, Pietų Afrika, D. Britanija, P. Korėja), vienas valgomasis šaukštas lygus 3 arbatiniams šaukšteliams, t. y., ~15 ml. Šiuose kraštuose vienas valgomasis šaukštas prilygintas  JAV skysčio uncijos (, o 2 tbsp. = 1 US fl oz). 

Australijoje valgomasis šaukštas prilygintas 4 arbatiniams šaukšteliams (20 ml).  Viktoriniai ir eduardiniai valgomieji šaukštai, naudoti D.Britanijoje, dažnai buvo 25 ml talpos ar net didesni. Jie būdavo naudojami maistui ruošti ir patiekti, o ne kaip serviruojami stalo įrankiai.

Kulinariniuose receptuose dažnai naudojama santrumpa tbsp. (t. y., tablespoon), kuri skiriasi nuo mažesnio tsp. (teaspoon 'arbatinis šaukštelis'). Kai kurie autoriai valgomojo šaukšto santrumpą rašo didžiąja raide, kad būtų lengviau atskirti Tbsp. nuo tsp.. Retkarčiais tablespoon trumpinamas net iki T.

Nuorodos 

Stalo įrankiai